cyanic-selkie/wikianc huggingface dataset:
ტომი და ჯერი: ვილი ვონკა და შოკოლადის ქარხანა
„ტომი და ჯერი: ვილი ვონკა და შოკოლადის ქარხანა“ (Tom and Jerry: Willy Wonka and the Chocolate Factory) — 2017 წლის პირდაპირ ვიდეოზე გამოსული ანიმაციური მუსიკალური კომედიური ფილმი, რომლის მთავარი პერსონაჟები არიან ტომი და ჯერი. ფილმი გამოუშვა Warner Bros. Animation-მა. იგი არის როალდ დალის საბავშვო წიგნის „ჩარლი და შოკოლადის ქარხანა“ ადაოტირება და რიგით მეორე ტომის და ჯერის ფრენჩაიზსში, რომელიც ადაპტირების სახეს ატარებს (მანამდე გამოვიდა „ტომი და ჯერი და ოზის ჯადოქარი“).
ფილმი 2017 წლის 27 ივნისს, ციფრული სახით გამოვიდა, ხოლო სახლის მედიის ფორმატებში – 2017 წლის 11 ივლისს.
სქოლიო
კატეგორია:2017 წლის ფილმები კატეგორია:2017 წლის ანიმაციური ფილმები კატეგორია:ამერიკული ფილმები კატეგორია:ამერიკული ანიმაციური ფილმები კატეგორია:ტომი და ჯერი კატეგორია:Warner Bros. Animation-ის ანიმაციური ფილმები
დავით ხაჯიშვილი
დავით ხაჯიშვილი (დ. 10 თებერვალი, 1988) — ქართველი პოლიტიკოსი.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
ბიოგრაფია
დაიბადა 1988 წლის 10 თებერვალს. 2011 წელს დაამთავრა ტერნოპოლის სახელმწიფო პედაგოგიური უნივერსიტეტი (ტურიზმის სპეციალობით). 2015 წელს დაამთავრა ლვოვის სახელმწიფო უნივერსიტეტი (საერთაშორისო სამართლის სპეციალობით). 2011 წელს აჭარის ავტონომიური რესპუბლიკის ტურიზმისა და კურორტების დეპარტამენტის მთავარი სპეციალისტი. 2011-2013 წლებში აჭარის ავტონომიური რესპუბლიკის სპორტისა და ახალგაზრდულ საქმეთა დეპარტამენტის მთავარი სპეციალისტი. 2013-2014 წლებში ქ. ბათუმის მერიის მოწვეული სპეციალისტი. 2015-2020 წლებში შპს „ორბი ჯგუფის“ რეგიონალური დირექტორი.
პოლიტიკური კარიერა
ხაჯიშილი, „ერთიანი ნაციონალური მოძრაობის“ ერთ-ერთი უმსხვილესი შემომწირველი, 2020 წლის საპარლამენტო არჩევნებისთვის პარტიული სიის 22-ე ნომრად წარადგინეს. მან არჩევნების გაყალბების მოტივით თავდაპირველად უარი განაცხადა მანდატზე. მაგრამ მოგვიანებით ევროკავშირის შუამავლობით მიღებული შეთანხმების შემდეგ 2021 წლის მაისში პარტიის სხვა დეპუტატებთან ერთად შევიდა პარლამენტში, სადაც შეუერთდა ევროპასთან ინტეგრაციის კომიტეტს.
ხაჯიშვილი რუსეთის უკრაინაში შეჭრის შემდგომ უკრაინის აქტიური მხარდამჭერია. 2022 წლის 28 თებერვალს, ის იყო ერთ-ერთი ხელმომწერი იმ მიმართვაზე, რომელიც პარლამენტის თავმჯდომარეს, შალვა პაპუაშვილს პლენარულ სხდომაზე უკრაინის საგანგებო და სრულფლებიანი ელჩის, იგორ დოლგოვის მოწვევის წინადადებით მიმართავდა 24 მარტს „ერთიანი ნაციონალური მოძრაობის“ საპარლამენტო ლიდერ, ხატია დეკანოიძესთან ერთად ეწვია კიევს, დაესწრო უკრაინის უმაღლესი რადას სესიას, და შეხვდა პრეზიდენტ ვოლოდიმირ ზელენსკის ადმინისტრაციის ხელმძღვანელს, ანდრეი ერმაკს. ის აგრეთვე იყო ერთ-ერთი იმ 48 დეპუტატს შორის, რომლებმაც ერთობლივი განცხადებით მიმართეს ხელისუფლებას, სადაც აღნიშნულ იყო, რომ ისინი ემიჯნებიან და გმობენ „ქართული ოცნების“ ხელისუფლების ცილისმწამებლურ და დეზინფორმაციულ კამპანიას დასავლური ინტეგრაციის გზაზე საქართველოს უმთავრესი სტრატეგიული პარტნიორების — ამერიკის შეერთებული შტატებისა და ევროკავშირის წინააღმდეგ.
კუბოლტა
კუბოლტა (Cubolta) — სოფელი მოლდოვაში, სინჯერეის რაიონში. მდებარეობს ზღვის დონიდან 114 მეტრზე. 2004 წლის მონაცემებით, მოსახლეობა 1 997 ადამიანს შეადგენდა.
რესურსები ინტერნეტში
კატეგორია:სინჯერეის რაიონის სოფლები
პეტაუკეს რაიონი
პეტაუკეს რაიონი — რაიონი ზამბიის აღმოსავლეთ პროვინციაში. რაიონის ადმინისტრაციული ცენტრია პეტაუკე. 2000 წლის აღწერის მონაცემებით რაიონში ცხოვრობს 235 879 კაცი.
სქოლიო
კატეგორია:ზამბიის რაიონები
პედრო-ვილკა-აპასას რაიონი
პედრო-ვილკა-აპასას რაიონი (Distrito de Pedro Vilca Apaza) — რაიონი პერუში, პუნოს რეგიონის სან-ანტონიო-დე-პუტინის პროვინციაში. მდებარეობს ზღვის დონიდან 3 852 მეტრზე. 2007 წლის მონაცემებით, მოსახლეობა 2 523 ადამიანს შეადგენდა, სიმჭიდროვე 4.5 ადამიანი კმ²-ზე. ფართობი 565.81 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:სან-ანტონიო-დე-პუტინის პროვინციის რაიონები
კანჩი
კანჩი (Կանչ) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 470 მეტრზე. 2008 წლის მონაცემებით, მოსახლეობა 133 ადამიანს შეადგენდა, სიმჭიდროვე 10 ადამიანი კმ²-ზე. ფართობი 12.82 კმ²-ია.
ნატო გაბუნია
ნატალია (ნატო) მერაბის ასული გაბუნია (დ. 25 (ან 26) თებერვალი [ძვ. სტ. 13 თებერალი] (ან 15 თებერვალი), 1859, გორი — გ. 29 აგვისტო [ძვ. სტ. 16 აგვისტო] , 1910, ტფილისი) — ქართველი მსახიობი. ქართული რეალისტური სკოლის ერთ-ერთი საუკეთესო წარმომადგენელი. დრამატურგ ავქსენტი ცაგარელის მეუღლე.
კანჩი
რესურსები ინტერნეტში
კატეგორია:არაგაწოტნის პროვინციის სოფლები
ნატო გაბუნია
ბიოგრაფია
სასცენო მოღვაწეობა მშობლიურ ქალაქ გორში დაიწყო ხელოსნების მიერ დაარსებულ სცენისმოყვარეთა დრამწრეში. 1879 წელს მსახიობად მიიწვიეს თბილისის ქართულ პროფესიულ თეატრში. ნატო გაბუნიას შესრულება გამოირჩეოდა ხალხური, ეროვნული კოლორიტით, უშუალობით, ბუნებრიობით. მას გააჩნდა ჩინებული სასცენო მონაცემები. შესანიშნავად ფლობდა მეტყველების, პლასტიკური გამომსახველობისა და სიმღერის ხელოვნებას. წარმოადგენდა ჭეშმარიტად სახალხო მსახიობს. პროფესიულ თეატრში მოღვაწეობის პარალელურად მონაწილეობდა მუშათა თეატრების სპექტაკლებში, სოფლად კი — მოედნებსა და კალოებზე გლეხობისათვის გამართულ წარმოდგენებში. განსაკუთრებულ წარმატებას მიაღწია ძლიერი ნებისყოფის ქალების როლების შესრულებაში. მისთვის პიესებს სპეციალურად წერდნენ ილია ჭავჭავაძე („მაჭანკალი“), აკაკი წერეთელი („კინტო“), ავქსენტი ცაგარელი („ხანუმა“), დავით კლდიაშვილი („დარისპანის გასაჭირი“).
შესრუებული აქვს შემდეგი როლები: დედა, ხორეშანი, მაჭანკალი (ილია ჭავჭავაძის „ქართვლის დედა“, „გლეხთა განთავისუფლების პირველდროების სცენები“, „მაჭანკალი“), სალომე (აკაკი წერეთლის „კინტო“), ხანუმა, თალალა, ორომსე, ქალია (ავქსენტი ცაგარელის „ხანუმა“, „როგორც მოხვალ სვინაო, ისე წახვალ შინაო“ „რაც გინახავს, ვეღარ ნახავ“, „ციმბირელი“), გლეხი დედაკაცი (დავით ერისთავის „სამშობლო“), კუკუშკინა (ალექსანდრე ოსტროვსკის „შემოსავლიანი ადგილი“), შუშანიკა, ხამფერა (გაბრიელ სუნდუკიანის „პეპო“, „ხათაბალა“) და სხვ. მონაწილეობდა ოპერეტებშიც.
სქოლიო
კატეგორია:დაბადებული 25 თებერვალი კატეგორია:დაბადებული 1859 კატეგორია:გორში დაბადებულები კატეგორია:გარდაცვლილი 29 აგვისტო კატეგორია:გარდაცვლილი 1910 კატეგორია:თბილისში გარდაცვლილები კატეგორია:ქართველი მსახიობები
კიტ ჰარინგტონი
კრისტოფერ ქეითსბი „კიტ“ ჰარინგტონი (Christopher Catesby „Kit“ Harington; დ. 26 დეკემბერი 1986, აქტონი, ლონდონი, ინგლისი, გაერთიანებული სამეფო) — ინგლისელი მსახიობი და პროდიუსერი. ჰაირინგტონი დაიბადა აქტონში, დიდ ლონდონში, ხოლო თავისი კარიერა თეატრში დაიწყო. მისი პირველი როლი იყო ეროვნული თეატრის ადაპტაციაში „საბრძოლო ცხენი“. მისი სადებიუტო ფილმი 2012 წლის საილენტ ჰილი 2 გახდა. მას შემდეგ, ჰარინგტონი რამდენიმე მხატვრული ფილმში გამოჩნდა, როგორიცაა ისტორიული ფილმი „პომპეი“ (2014), კომპიუტერულ-ანიმაციური ფილმი „როგორ მოვარჯულოთ შენი დრაკონი 2“ (2014) და ბრიტანული დრამატული ფილმი „ახალგაზრდების ანდერძი“ (2014).
2011 წლიდან, ჰარინგტონი ასრულებს ჯონ სნოუს როლს HBO-ის ცნობილ სატელევიზიო სერიალში „სატახტოთა თამაში“, რომელმაც გაიყვანა იგი 2016 Primetime Emmy Award-ის ნომინაციაში. 2017 წელს, ჰარინგტონი გახდა ერთ-ერთი ყველაზე მაღალანაზღაურებადი მსახიობი სატელევიზიო სფეროში და მიიღო სატახტოთა თამაშის თითო ეპიზოდისთვის 2 მილიონი სტერლინგი.
ადრეული წლები და წინაპრები
კიტი ნათესაობით დაკავშირებულია იმ ადამიანებთან, რომლებიც ჩართულნი იყვნენ დენთის შეთქმულების ორივე მხარეს. იგი ადასტურებს ოჯახურ კავშირს დედის მხრიდან შეთქმულების ლიდერთან, რობერტ ქეითსბისთან, ხოლო მამამისის მხრივ დაკავშირებულია მკვლელობის მცდელობის სამიზნე ჯეიმზ I-თან (ჩარლზ II-ის დიდი პაპა) და ლორდ ჰარინგტონთან, რომელიც პარლამენტის შენობაში იმყოფებოდა, როდესაც ქეითსბი და მისი მომხრეები ცდილობდნენ შენობის აფეთქებას.
იგი ესწრებოდა ვუსტერის მეექვსე ფორმის კოლეჯს, სადაც სწავლობდა დრამასა და თეატრს (2003-05). 17 წლის ასაკში, 2004 წელს იგი სპექტაკლზე ბენ უიშოუს მიერ ჰამლეტის როლის განსახიერებით შთაგონებული, დრამის სკოლაში დასწრება გადაწყვიტა. ჰარინგტონი ლონდონში 18 წლისას დაბრუნდა და ერთი წლის შემდეგ მეტყველებისა და დრამის ცენტრალურ სკოლაში სწავლა დაიწყო, რომელიც 2008 წელს დაამთავრა.
2008-2010: ადრეული წლები თეატრში
მსახიობობამდე ჰარინგტონს თავდაპირველად ჟურნალისტობა სურდა. თუმცა, ჯერ კიდევ დრამატულ სკოლაში სწავლის დროს, მან განასახიერა ალბერტის როლი ეროვნული თეატრის სპექტაკლში „საბრძოლო ცხენი“. სპექტაკლმა ოლივიეს ორი ჯილდო მოიგო და ჰარინგტონმა დიდი აღიარება მოიპოვა. მოგვიანებით იგი მეორე სპექტაკლში, პოშში ითამაშა, შავი კომედია ასაკოვან კაცზე, რომელიც ოქსფორდის უნივერსიტეტში სწავლობს.
2011-დღემდე: აღიარება სატახტოთა თამაშით და სხვა როლებით
thumb|left|200px|ჰარინგტონი 2011 წლის [[სან-დიეგოს Comic Con ფესტივალზე]] საბრძოლო ცხენის შემდეგ, ჰარინგტონის პირველი სატელევიზიო როლი გახდა ჯონ სნოუს როლი სერიალში სატახტოთა თამაში. სერიალის დებიუტი 2011 წელს შედგა და დიდი კრიტიკული აღიარების შემდეგ, სამაუწყებლო არხმა სერიალის მეორე სეზონის გადაღებას შეუდგა. სცენები ჰარინგტონის მონაწილეობით, დიდწილად გადაღებულია ისლანდიასა და ჩრდილოეთ ირლანდიაში. სერიალის უკვე მეშვიდე სეზონია გადაღებული, რომლის პრემიერა 2017 წლის 16 ივლისს შედგა და 2019 წელს მერვე სეზონი გამოვა. სატახტოთა თამაში მიმდინარეობს ვესტეროსისა და ესოსის გამოგონილ კონტინენტზე და ყვება წარჩინებულ ოჯახებს შორის მიმდინარე ძალაუფლებისთვის ბრძოლაზე, სადაც ისინი იბრძვიან შვიდი სამეფოს რკინის ტახტის ფლობისთვის. ჯონ სნოუ გვევლინება, როგორც ნედ სტარკის უკანონო შვილი (ბასტარდი), რომელიც ვინტერფელის ლორდია, რომელიც ვესტეროსის ჩრდილოეთით მდებარე უძველესი ციხესიმაგრეა.
ჰარინგტონის კინემატოგრაფიული დებიუტი 2012 წელს შედგა, ვინსენტის როლით ფილმში საილენტ ჰილი 2. საშინელებათა ფილმი ეფუძნებოდა Survival horror-ის ჟანრის ვიდეოთამაშს საილენტ ჰილი 3-ს, რომელიც საილენტ ჰილის სიქველის გაგრძელებაა. 2013 წელს, მას მიენიჭა წლის მსახიობის წოდება „ახალგაზრდა ჰოლივუდის პრემიაზე“, სადაც კინოს, მუსიკისა და ტელევიზიის საუკეთესო ნიჭიერ ახალგაზრდებს აჯილდოვებენ.
thumb|200px|ჰარინგტონი [[სატახტოთა თამაში (სერიალი)|სატახტოთა თამაშის მესამე სეზონის პრემიერაზე, 2013 წელს.]] ჰარინგტონის პირველი მთავარი როლი ფილმ პომპეიში, მილოს როლი გახდა. ფილმის გადაღებები 2013 წელს დაიწყო და ტორონტოში, კანადაში მიმდინარეობდა. ფილმის ზოგიერთი სცენები ასევე თვით ქალაქ პომპეიც გადაიღეს. ფილმმა მოკრძალებული სალარო წარმატება მოიპოვა და კრიტიკოსებისგან შერეული შეხედულებები მიიღო. იმავე წელს, ჰარინგტონი ასევე გააჟღერა ერეტი ანიმაციურ ფილმში „როგორ მოვარჯულოთ შენი დრაკონი 2“, რომელიც კრიტიკოსების მოწონება და სალარო წარმატება მოიპოვა, აგრეთვე მოიგო ოქროს გლობუსის ჯილდო საუკეთესო ანიმაციური მხატვრული ფილმის ჟანრში და მიიღო ოსკარის ჯილდო.
2014 წელს, ჰარინგტონი ასევე გამოჩნდა ჯეფ ბრიჯესთან ერთად ფილმში „მეშვიდე ვაჟი“, რომელიც ფენტეზი-სათავგადასავლო ჟანრისაა. ჰარინგტონმა ბილი ბრედლის როლი შეასრულა, რომელიც ჯეფ ბრიჯესის პირველი სტაჟიორია და რომელიც ჯულიანა მურის მიერ განსახირებულმა პერსონაჟმა ფილმის დასაწყისში მოკლა. ბენ ბარნსი, ალისია ვიკანდერი და ემილი უოტსონი ასევე ასრულებენ ფილმში მთავარ როლს. ფილმის პირველი ჩვენება გაერთიანებულ სამეფოში, 2015 წლის 16 იანვარს შედგა, ხოლო მსოფლიო პრემიერა ლონდონის მერის მხარდაჭერით „Centrepiece Gala“-ზე, 2014 წლის ოქტომბერს, ლონდონის კინოფესტივალზე შედგა.
2014 წლის დეკემბერში, ჰარინგტონი მთავარი როლი შეასრულა ქსავიერ დოლანის ფილმში „ჯონ ფ. დონოვანის სიკვდილი და ცხოვრება“, ჯესიკა ჩესტეინთან, კეთი ბეიტსთან, ტენდი ნიუტონთან და სუზან სარანდონთან ერთად. 2015 წელს, ჰარინგტონი გადაიღეს HBO-ის კომედიური ჟანრის მოკლემეტრაჟიან ფილმში „7 დღე ჯოჯოხეთში“, რომელიც ყვება ჩოგბურთის შვიდდღიანი მატჩის შესახებ.
2015 წლის ივნისში დადასტურდა, რომ ჰარინგტონი ითამაშებს მარტინ კულჰოვერის ვესტერნის ჟანრის ფილმში „ბრიმსტონი“, რობერტ პატინსონის ნაცვლად. 2016 წელს, ჰარინგტონი ვიდეოთამაშში „Call of Duty: Infinite Warfare“ მთავარი ბოროტმოქმედის როლი შეასრულა. 2016 წელს, ჰარინგტონი Infiniti Q60-ის სპორტული კუპეს რეკლამაში, ხოლო 2017 წელს, სუნამოების მწარმოებელი კამპანიის, დოლჩე და გაბანას რეკლამაში გამოჩნდა.
2017 წლის 19 თებერვალს გავრცელდა ინფორმაცია, რომ ჰარინგტონი დაწერდა, ითამაშებდა და პროდიუსერობას გაუწევდა BBC-ის სამნაწილიან ისტორიულ დრამას, რომელიც დაფუძნებულია „დენთის შეთქმულების“ რეალურ ისტორიაზე. ჰარინგტონი თავისი წინაპრის რობერტ ქეითსბის როლს, მარკ გატისთან, ლივ ტაილერთან და პიტერ მალანთან ერთად.
პირადი ცხოვრება
2012 წელს, ჰარინგტონმა ურთიერთობა დაიწყო სერიალ სატახტოთა თამაშის ერთ-ერთ ვარსკვლავთან, როუზ ლესლისთან. წყვილმა, თავიანთი ნიშნობის შესახებ 2017 წელს სექტემბერში, „The Times“-ის მეშვეობით გამოაცხადეს. 2018 წლის 23 ივნისს კი, შოტლანდიაში დაქორწინდნენ.
2016 წლის 12 სექტემბერს, ჰარინგტონი გამოჩნდა გაეროს ლტოლვილთა სააგენტო UNHCR-ის ვიდეოში, რომელიც მიზნად ისახავდა გლობალურ ლტოლვილთა კრიზისთან დაკავშირებით ცნობიერების ამაღლებას, სადაც ასევე მონაწილეობდნენ კეიტ ბლანშეტი, ჩივეტელ ეჯიოფორი, პიტერ კაპალდი, დუგლას ბუტი, ნილ გეიმანი, კირა ნაიტლი, ჯულიეტ სტივენსონი, ჯესი აიზენბერგი და სტენლი ტუჩი. ვიდეო, სახელწოდებით „რა წამოიღეს ისინი თან“, სადაც მსახიობები კითხულობენ ლექსებს, რომელიც ჯენიფერ ტოქსვიგის მიერ დაწერილია, გაეროს ლტოლვილთა უმაღლესი კომისარიატის #WithRefugees კამპანიის ნაწილია, რომელიც ასევე მოუწოდებს ეროვნულ მთავრობებს, რომ უზრუნველყონ ლტოლვილები თავშესაფრით, სამუშაო ადგილებით და განათლებით.
სქოლიო
კატეგორია:დაბადებული 26 დეკემბერი კატეგორია:დაბადებული 1986 კატეგორია:ინგლისელი მსახიობები კატეგორია:ინგლისელი პროდიუსერები
ბანიცია
ბანიცია (ლათ. „bannare“ - განდევნა) — სასჯელის სახე ძველ პოლონურ სამართალში. ბანიცია ორგვარი სახისაა: სამუდამო ან დროებითი. იგი წარმოადგენს უფლების (ან უფლებების) ჩამორთმევას სახელმწიფო დამნაშავისათვის.
მეორე სახის (ანუ დროებითი) ბანიციის მფლობელს აჩერებდნენ ციხეში მანამდე, სანამ ის არ დააკმაყოფილებდა მოსარჩელის მოთხოვნებს.
ბანიციანტებს ჰქონდათ აპელაციის (გასჩივრების) უფლება უმაღლეს სასამართლოში ან მეფესთან, რის შემდეგ დამნაშავე, შესაძლოა, გათავისუფლებულიყო სასჯელისგან.
რესურსები ინტერნეტში
კატეგორია: სამართლის ისტორია კატეგორია: უფლებები‎ კატეგორია: იურიდიული ტერმინოლოგია‎ კატეგორია: პოლონური სამართალი კატეგორია: სამართლის ისტორია კატეგორია: ადამიანის უფლებები კატეგორია: სამართალი ქვეყნების მიხედვით
ინაბის ბრძოლა
ინაბის ბრძოლა ასევე ცნობილი, როგორც არდ ალ-ჰათიმეს ან ფონს მურატუს ბრძოლა — ბრძოლა გაიმართა 1149 წლის 29 ივნისს, ჯვაროსანებსა და სელჩუკეთა არმიას შორის. სელჩუკთა არმიამ ნურ ად-დინ ზენგის მეთაურობით გაანადგურა ანტიოქიის გრაფის რაიმონ დე პუატიესა და ასასინთა ლიდერის, ალი იბნ-ვაფას გაერთიანებული არმია. შედეგად ანტიოქიის სამთავრო გაიძარცვა და მისი აღმოსავლეთ საზღვრები დასავლეთით გადმოიწია.
წინაპირობა
1146 წელს ნურ ად-დინის მამის, ზენგის სიკვდილის შემდეგ, ანტიოქიის გრაფი რაიმუნდი თავს დაესხა სელჩუკთა პროვინციას ალეპოში, რომელსაც ყოველი მხრიდან საფრთხე ემუქრებოდა და ძლიერ დაუცველი იყო. 1147 წელს ალოპოში კონტროლის დამაყრებისთანავე, ნურ ად-დინი თავს დაესხა ანტიოქიას და ალყაში მოაქცია აფამია. რაიმუნდმა მოახერხა მისი დამარცხება, თუმცა ნურ ად-დინი რამდენიმე თვეში დაბრუნდა და ამჯერად იაღრას დაემუქრა. რაიმუნდმა მისი მცირე ძალებით ისევ აიძულა ის ალეოპოში გაბრუნებულიყო.
ბრძოლა
ანტიოქიის გრაფმა კავშირი ასასინთა ლიდერთან, ალი იბნ ვაფასთან გააბა, რომელიც ნურ ად-დინის მტრად ითვლებოდა. სანამ ყველა მის სამფლობელოში არსებულ ძალებს თავს მოუყრიდა, რაიმუნდმა გადაწყვიტა რელიეფური ექსპედიცია წამეოწყო. რაიმუნდის ლაშქრის სიმცირით გაოცებულმა ათაბეგმა იფიქრა, რომ ეს მხოლოდ მტრის ავანგარდი იყო და ფრანკთა მთავარი ლაშქარი, სადღაც ახლომახლოს უნდა ყოფილიყო. მოკავშირეთა ლაშქრის მოახლოებისთანავე, ნურ ად-დინმა გადაწყვიტა ინაბის ალყა მოეხსნა და უკან დაეხია.
მოკავშირეთა არმია ციხესთან ახლოს, ღია ადგილას დაბანაკდა. მას შემდეგ, რაც ნურ ად-დინს მზვერავებმა მეკავშირეთა მცირერიცხოვანი არმიის დაუცველ ადგილას დაბანაკება და დამხმარე ძალების არარსებობის შესახებ ნურ ად-დინს შეატყობინეს, ათაბაგმა გადაწყვიტა დაღამებისთანავე ალყაში მოექცია მტრის ბანაკი. 29 ივნისს, ნურ ად-დინის ძალებმა შეუტია მოწინააღმდეგეთა გაერთიანებულ ლაშქარს და გაანადგურა ისინი. ანტიოქიის პრინცმა ბრძოლიდან გაქცევის შანსი არ გამოიყენა და საკუთარ ლაშქართან ერთად დარჩა. რაიმუნდი „დიდი პიროვნება“ იყო და ის თავგანწირვით იბრძოდა, „ხოცავდა ყველას ვინც მას მოუახლოვდებოდა“. მიუხედავად ამისა, რაიმუნდი და იბნ-ვაფაც, რეინალდ მარაშთან ერთად ბრძოლაში დაიღუპა. ფრანკთა მხოლოდ მცირეოდენმა ნაწილმა შეძლო ბრძოლის ველის დატოვება. ამ ბრძოლის შედეგად ანტიოქიის დიდი ნაწილი დაუცველი აღმოჩნდა, ყველაზე მნიშვნელოვანი კი ხმელთაშუაზღვისკენ მიმავალი გზა იყო. ამ მოვლენის თანამედროვე ისტორიკოსი, უილიამ ტირელი ანტიოქელთა დამარცხებას რაიმუნდის უგუნურობას მიაწერს.
შედეგები
ბრძოლაში გამარჯვების შემდეგ, ნურ ად-დინმა დაიკავა ციხესიმაგრე არტაჰი, ჰარიმი და იმი, რომელიც თვით ანტიოქის მისასვლელებს იცავდა. ნურ ად-დინმა თავისი არმიის მნიშვნელოვანი ნაწილი აფამიის ალყაში მოსაქცევად გაგზავნა. რეგიონის ძარცვა-რბევის შემდეგ, მან ალყაში მოაქცია ანტიოქიაც, რომელიც გრაფისა და არმიის დაკავრგვის შედეგად ფაქტობრივად დაუცველი აღმოჩნდა. ქალაქის მოსახლეობა ორ ნაწილად გაიყო; ერთი ნაწილი ქალაქის დაცვას, ხოლო მეორე ჩაბარებას ემხრობოდა, თუმცა რაიმუნდის ქვრივის კონსტანციასა და პატრიარქის, აიმერი ლიმოჟელის პოზიციამ გაიმარჯვა და ნურ ად-დინი მოისყიდეს. ნურ ად-დინმა ქალაქის მისადგომებთან ყოველი შემთხვევისთვის მცირე ჯარი დატოვა, რათა ქალაქს დამხმარე ძალები არ მიეღო. ნურ ად-დინი კი ხმელთაშუა ზღვისაკენ გაემართა, რათა გამარჯვების აღსანიშნავად ებანავა. სანტ სიმანის მონასტერთან არსბეული ტერიტორიების ძარცვა-რბევის შემდეგ აფიამას დასაპყრობად გაემართა.
როგორც კი ნურ ად-დინმა შეიტყო იერუსალიმის მეფის, ბალდუინ III-ის ჩრდილოეთისაკენ დაძვრის მოტივი, რომელიც ტამპლიერეთან ერთად ანტიოქიის ალყის მოსახსნელად მოემართებოდნენ, ნურ ად-დინმა იმთავითვე ანტიოქიასთან მოლაპარაკებები წამოიწყო. საზღვარი ალეპოსა და ანტოქიას შორის ამჯერად ნურ ად-დინის სასარგებლოდ შეიცვალა და ის მისი ლაშქრით ანტიოქიის საზღვრებს გაეცალა. ჯვაროსნებზე გამარჯვებამ ნურ ად-დინს დიდძალი პრესტიჟი მოუტანა და ის ისლამური სამყაროს „გმირად“ იქცა.
სქოლიო
კატეგორია:მეორე ჯვაროსნული ლაშქრობის ბრძოლები კატეგორია:XII საუკუნის ბრძოლები
როსტომ ჩხეიძე
როსტომ ჩხეიძე (დ. 1 აპრილი, 1959, გორი ) — ქართველი მეცნიერი, მწერალი და პოლიტიკური მოღვაწე. ცნობილი მწერლის, ოთარ ჩხეიძის ვაჟი.
დამთავრებული აქვს თბილისის სახელმწიფო უნივერსიტეტის აღმოსავლეთმცოდნეობის ფაკულტეტი, სემური ენების განხრით. არის მონოგრაფიების, ლიტერატურულ-კრიტიკული სტატიიების,ესეების, პიესებისა და მხატვრულ-დოკუმენტური წიგნების ავტორი, მათ შორის არის 29 ბიოგრაფიული რომანის, რომლებიც ძირითადად მოიცავს XIX-XX საუკუნეების საქართველოს საზოგადოებრივ-პოლიტიკურ და ლიტერატურულ-კულტურულ ცხოვრებას.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
სქოლიო
კატეგორია:დაბადებული 1 აპრილი კატეგორია:დაბადებული 1959 კატეგორია:ქართველი მწერლები კატეგორია:საქართველოს X მოწვევის პარლამენტის წევრები კატეგორია:გორში დაბადებულები კატეგორია:თბილისის სახელმწიფო უნივერსიტეტის კურსდამთავრებულები როსტომ
ილჰამ ალიევის პრეზიდენტობა
მინი|ილჰამ ალიევი ილჰამ ალიევი — აზერბაიჯანის რესპუბლიკის მე-4 პრეზიდენტია. მისი პრეზიდენტობა დაიწყო 2003 წელს, რის შემდეგაც ის ქვეყნის პრეზიდენტად აირჩიეს სამჯერ (2008, 2013, 2018 წწ).
არჩევნები
2003 წლის 15 ოქტომბერს აზერბაიჯანის რესპუბლიკის ისტორიაში მეხუთე საპრეზიდენტო არჩევნები ჩატარდა. იმავე წლის ივლისში ცენტრალურმა საარჩევნო კომისიამ რეგისტრაციაში გაატარა ჰეიდარ ალიევის კანდიდატურა, რომელიც ამ დროისთვის თავის მეორე ვადას ასრულებდა. ილჰამ ალიევმაც საკუთარი კანდიდატურა წამოაყენა. ალიევებთან ერთად, არჩევნებში მონაწილეობდნენ ოპოზიციური პარტიის „მუსავათის “ ლიდერი ისა გამბარი, ასევე: ეროვნული დამოუკიდებლობის პარტია - ეითიბარ მამედოვი, ეროვნული ერთიანობის ლიდერი - ლალა შევქეთი, სამართლიანობის პარტია - ილიას ისმაილოვი, სამოქალაქო სოლიდარობის პარტია - საბირ რუსტამხანლი, აზერბაიჯანის სახალხო ფრონტის პარტია - გუდრათ ჰასანგულიევი და თანამედროვე მუსავათის პარტიიდან - ჰაფიზ ჰაჯიევი. 2 ოქტომბერს, ჯანმრთელობის მიზეზების გამო ჰეიდარ ალიევმა თავისი შვილის სასარგებლოდ თავისი კანდიდატურა მოხსნა. ილჰამ ალიევმა არჩევნებში გამარჯვება მოიპოვა.
2003 წლის 31 ოქტომბერს „რესპუბლიკის სასახლეში“  ილჰამ ალიევის ინაუგურაციის ცერემონია შედგა.
2008 წლის საპრეზიდენტო არჩევნები აზერბაიჯანში 16 ოქტომბერს ჩატარდა. 6 პარტიიდან (1 კანდიდატი დამოუკიდებელი) 7 კანდიდატს შორის ჩატარდა არჩევნები: ილჰამ ალიევი  „ახალი აზერბაიჯანის“ პარტია, იგალბალ აღაზადე - ოპოზიციური პარტიიდან „იმედი“, „დიდი ძალისხმევის პარტიიდან“ - ფაზილ გაზანფაროღლუ, გუდრათ ჰასანგულიევი - პარტიიდან „აზერბაიჯანის სახალხო ფრონტი“,  თანამედროვე მუსაავტის პარტიიდან - ჰაფიზ ჰაჯიევი, ფუად ალიევი ლიბერალ-დემოკრატიული პარტიიდან და დამოუკიდებელი კანდიდატი გულამჰუსეინ ალიბეილი. საპრეზიდენტო არჩევნებში გამარჯვებული ილჰამ ალიევი იყო, რომელმაც ხმების 88.73% მოიპოვა.
2013 წლის 9 ოქტომბერს აზერბაიჯანში მეშვიდე საპრეზიდენტო არჩევნები გაიმართა. იყო 21 კანდიდატი, მაგრამ აქედან მხოლოდ 10 მათგანი ოფიციალურად დარეგისტრირდა: ილჰამ ალიევი „ახალი აზერბაიჯანის“ პარტიიდან, ჯამილ ჰასანლი პარტიიდან „დემოკრატიული ძალების ეროვნული საბჭო“, „თანამედროვე მუსავათის“ პარტიიდან ჰაფიზ ჰაჯიევი, იგბალ აღაზადე პარტიიდან „იმედი“, ილიას ისმაილოვი პარტიიდან „სამართლიანობა“, ფარაჯ გულიევი პარტიიდან „ეროვნული აღორძინების მოძრაობა“, გუდრათ ჰასანგულიევი პარტიიდან „აზერბაიჯანის ეროვნული ფრონტი“, არაზ ალიზადე „აზერბაიჯანის სოციალ-დემოკრატიული“ პარტიიდან, სარდარ მამედოვი „აზერბაიჯანის დემოკრატიული პარტიიდან“, ზაჰიდ ორუჯი - დამოუკიდებელი კანდიდატი. არჩევნებში ილჰამ ალიევმა გაიმარჯვა.
2013 წლის 19 ოქტომბერს, აზერბაიჯანის პარლამენტში (მილი მიჯლისი), ილჰამ ალიევის ინაუგურაციის ცერემონიალი გაიმართა.
2018 წლის 11 აპრილს ქვეყანაში ჩატარდა ვადამდელი საპრეზიდენტო არჩევნები. ილჰამ ალიევმა ვადამდელი საპრეზიდენტო არჩევნებში მოიპოვა ხმათა 86.22%. 18 აპრილს, აზერბაიჯანის პარლამენტის შენობის წინ, პრეზიდენტობის ინაუგურაციის ცერემონია გაიმართა, რომელშიც მონაწილეობას ღებულობდნენ სახელმწიფოს ოფიციალური პირები, პრეზიდენტის ოჯახის წევრები, პარლამენტის დეპუტატები.
საშინაო პოლიტიკა
2004 წელს დაამტკიცა კანონი „ნავთობისა და გაზის შემოსავლების მართვის გრძელვადიანი სტრატეგია (2005-2025 წწ.)“.
2005 წლის 26 ოქტომბერს ხელი მოაწერა ბრძანებას „აზერბაიჯანის რესპუბლიკის დასაქმების სტრატეგიის დამტკიცების შესახებ (2006-2015)“.
2008 წლის 15 სექტემბერს ილჰამ ალიევმა ხელი მოაწერა ბრძანებას „2008-2015 წლებში აზერბაიჯანის რესპუბლიკაში სიღარიბის დაძლევისა და მდგრადი განვითარების სახელმწიფო პროგრამის დამტკიცების შესახებ“.
2010 წლის 11 აგვისტოს პრეზიდენტის ბრძანებულების თანახმად, „2010-2012 წლებისთვის აზერბაიჯანის რესპუბლიკაში კომუნიკაციისა და ინფორმაციული ტექნოლოგიების განვითარების სახელმწიფო პროგრამა“ დამტკიცდა.
2011 წლის 15 ნოემბერს ალიევმა ხელი მოაწერა ბრძანებას „აზერბაიჯანის რესპუბლიკის დასაქმების სტრატეგიის განხორციელების სახელმწიფო პროგრამის დამტკიცების თაობაზე“ (2011-2015).
2012 წლის 28 თებერვალს ბაქოში გაიმართა 2009-2013 წლებში აზერბაიჯანის რესპუბლიკის რეგიონების სოციალურ-ეკონომიკური განვითარების სახელმწიფო პროგრამის განხორციელების მესამე წლის შედეგებისადმი მიძღვნილი კონფერენცია. კონფერენციას ესწრებოდა ილჰამ ალიევი. დისკუსიის დროს აღინიშნა პროგრამის შემუშავებისა და განხორციელების შემდგომი განვითარების მიზნები და გეგმები.
აზერბაიჯანის რესპუბლიკის პრეზიდენტის ბრძანებულებით 2012 წლის 13 ივლისის №685 „მოქალაქეთა და სოციალური ინოვაციებისათვის სახელმწიფო მომსახურების სააგენტოს შექმნის შესახებ“, შეიქმნა ASAN ცენტრები.
2012 წლის 29 დეკემბერს მან ხელი მოაწერა განკარგულებას განვითარების კონცეფციას „აზერბაიჯანი 2020: ხედვა მომავალში“.
2013 წლის 17 იანვარს ბაქოში პირველი 2015 წლის ევროპული თამაშების ჩატარების საორგანიზაციო კომიტეტის შექმნის შესახებ ბრძანება გამოიცა.
2013 წლის 14 თებერვალს ხელი მოაწერა „ბაქოში 2015 წელს მსოფლიო თასი ჭადრაკში და 2016 წლის მსოფლიო ჭადრაკის ოლიმპიადის ჩატარების შესახებ“.
2014 წლის 13 თებერვალს ილჰამ ალიევმა, პროცესის გამჭვირვალობის,ეფექტურობის და აჩქარების უზრუნველსაყოფად, ხელი მოაწერა განკარგულებას ელექტრონული სასამართლოს შექმნის შესახებ და მისცა შესაბამისი ბრძანებები მინისტრთა კაბინეტს.
2014 წლის 14 თებერვალს, აზერბაიჯანის კულტურის განვითარებისა და მსოფლიო კულტურის წარმატებული ინტეგრაციის უზრუნველსაყოფად ხელი მოაწერა ბრძანებას „აზერბაიჯანის რესპუბლიკის კულტურის კონცეფცია“.
2015 წლის 19 იანვარს ხელი მოაწერა ბრძანებას „აზერბაიჯანის რესპუბლიკაში განათლების განვითარების სახელმწიფო სტრატეგიის“ განხორციელების სამოქმედო გეგმაზე.
2015 წლის 13 მაისს ალიევი მონაწილეობდა ველოპარკის გახსნაში. ცერემონიის ფარგლებში, პრეზიდენტი გაეცნო ველო პარკის გენერალურ გეგმას.
2015 წლის 18 სექტემბერს ხელი მოაწერა ბრძანებას ისლამური სოლიდარობის IV თამაშების საორგანიზაციო კომიტეტის ფორმირების შესახებ.
2016 წლის 4 მაისს ASAN-ის ფარგლებში, ხელი მოაწერა ბრძანებას ASAN KOMUNAL ცენტრების შექმნის თაობაზე, რომელიც უზრუნველყოფს კომუნალური და სხვა  მომსახურებების განხორციელებას.
2016 წლის სექტემბერში, ქვეყანაში ტურიზმის შემდგომ განვითარების უზრუნველსაყოფად ალიევმა ხელი მოაწერა განკარგულებას „აზერბაიჯანის რესპუბლიკაში ტურიზმის განვითარების დამატებითი ღონისძიებების შესახებ“, რომლის საფუძველზეც ტურიზმის საბჭო დაარსდა.
2018 წლის 8 თებერვალს ახალი აზერბაიჯანის პარტიამ დაიყო მე-6 ყრილობის მუშაობა ჰეიდარ ალიევის ცენტრში. პარტიის თავმჯდომარე ილჰამ ალიევი ყრილობას დაესწრო და სიტყვით გამოვიდა.
2018 წლის 9 თებერვალს მან ხელი მოაწერა ბრძანებას „2018-2025 წლებისთვის აზერბაიჯანის რესპუბლიკაში ბრინჯის მზარდი განვითარების სახელმწიფო პროგრამის დამტკიცების თაობაზე“, ხოლო 12 თებერვალს „აზერბაიჯანის რესპუბლიკაში ჩაის მრეწველობის განვითარების სახელმწიფო პროგრამა 2018-2027 წლებისთვის“.
ნავთობის დიპლომატია
2004 წლის 3 თებერვალს ბაქოში, „გიულისტანის სასახლეში“ აზერბაიჯანის, საქართველოსა და თურქეთის პრეზიდენტების მონაწილეობით გაიმართა ბაქო-თბილისი-ჯეიჰანის პროექტის დაფინანსების შესახებ დოკუმენტების ხელმოწერის ცერემონიალი. იმავე წლის 16 ოქტომბერს ილჰამ ალიევი აზერბაიჯანისა და საქართველოს საზღვრის ბაქო-თბილისი-ჯეიჰანის ნავთობსადენის აზერბაიჯანული და ქართული მონაკვეთების გაერთიანების ცერემონიას დაესწრო.
2006 წლის 12 ივლისს აზერბაიჯანის, საქართველოს და თურქეთის პრეზიდენტების შეხვედრა შედგა სტამბოლში. შეხვედრის მთავარი თემა იყო ბაქო-თბილისი-ჯეიჰანის ნავთობსადენი, ასევე თურქრეთ, აზერბაიჯანსა და საქართველოს შორის თანამშრომლობა სხვა სფეროებში. 2006 წლის 13 ივლისი, ბაქო-თბილისი-ჯეიჰანის ნავთობსადენის საზეიმო გახსნის ცერემონიალი შედგა.
2010 წლის 2 აპრილის პრეზიდენტის ბრძანების „ნავთობქიმიური მრეწველობის მართვის მექანიზმების გაუმჯობესების შესახებ“, სახელმწიფო საკუთრებაში მყოფი კომპანია „აზერქიმია“ სოკარის დაქვემდებარებაში გადავიდა.
2014 წლის 20 სექტემბერს ბაქოში საზეიმო ცერემონიალი გაიმართა, რომელიც ეძღვნებოდა „საუკუნის ხელშეკრულების“ მე -20 წლისთავისა და სამხრეთის გაზის დერეფნის დაფუძნებას.
2017 წლის 17 სექტემბერს ილჰამ ალიევის მონაწილეობით ხელი მოაწერა „საუკუნის ახალ კონტრაქტს“, რომლის მიხედვითაც აზერბაიჯანისა და ნავთობკომპანიების საერთაშორისო კონსორციუმი შეთანხმდნენ საუკუნის კონტრაქტის გაგრძელების შესახებ სამი ნავთობსაბადოს - აზერი-ჩირაგ-გიუნაშლის - განვითარების გზით კასპიის ზღვის სექტორში 2050 წლამდე.
2018 წლის 29 მაისს, ბაქოში, სამხრეთ გაზის დერეფნის პირველი ეტაპი დაიწყო, რამდენიმე დღის შემდეგ, თურქეთისა და უკრაინის პრეზიდენტებთან ერთად ილჰამ ალიევმა მონაწილეობა მიიღო ქალაქ ესქიშეჰირში ტრანს-ანატოლიური მილსადენის გახსნაში.
ურთიერთობები აშშ-თან
2006 წლის 28 აპრილს ვაშინგტონში, თეთრ სახლში, ილჰამ ალიევისა და ამერიკის შეერთებული შტატების პრეზიდენტის ჯორჯ ბუშის შეხვედრა გაიმართა. შეხვედრაზე მხარეებმა განიხილეს ბაქო-თბილისი-ჯეიჰანის პროექტის განხორციელება, ასევე რეგიონში და საერთაშორისო არენაზე არსებული სიტუაცია.
2013 წლის 29 მაისს ბაქოში ჩატარდა აზერბაიჯანულ-ამერიკული ფორუმი „ხედვა მომავალში“, რომელსაც ილჰამ ალიევი დაესწრო.
2016 წლის აპრილში ილჰამ ალიევი ვაშინგტონში ბირთვული უსაფრთხოების სამიტს დაესწრო, რომლის ფარგლებშიც პრეზიდენტი შეხვდა აშშ-ს სახელმწიფო მდივანს ჯონ კერის. მხარეებმა ტერორიზმთან ბრძოლის მნიშვნელობაზე ისაუბრეს. ჯონ კერიმ ავღანეთში სამშვიდობო მისიაში აზერბაიჯანის მონაწილეობაც აღნიშნა. ერთი დღით ადრე ილჰამ ალიევი აშშ-ს ვიცე-პრეზიდენტ ჯო ბაიდენს შეხვდა. შეხვედრაზე განხილულ იქნა ორმხრივი ურთიერთობების შემდგომი გაფართოების პერსპექტივები ყველა სფეროში, ისევე როგორც ეკონომიკურ სფეროში.
2018 წლის 5 აპრილს ალიევის მონაწილეობით გაიმართა მიუმხრობლობის მოძრაობის მინისტრთა კონფერენციის გახსნის ცერემონია თემაზე “საერთაშორისო მშვიდობისა და უსაფრთხოების ხელშეწყობა მდგრადი განვითარებისათვის”, სადაც დამტკიცდა მოძრაობის XVIII სამიტის ორგანიზება ბაქოში 2019 წელს.
10 აგვისტოს, ალიევმა მიიღო აშშ-ს კონგრესის წარმომადგენელთა პალატის დელეგაცია  კომიტეტის თავმჯდომარის დევინ ნუნიესის თავმჯდომარეობით.
ურთიერთობები ევროპასთან
2003 წლის 10 დეკემბერს ილჰამ ალიევი ჟენევაში საინფორმაციო საზოგადოების მსოფლიო სამიტს დაესწრო.
პირველი ოფიციალური ვიზიტი საფრანგეთში ალიევმა 2004 წლის იანვარში გამართა. იმავე წლის ივნისში სტამბულის სამიტის ფარგლებში და სექტემბერში საფრანგეთში საქმიანი ვიზიტის დროს ილჰამ ალიევი ჟაკ შირაკს შეხვდა.
2004 წლის თებერვალში აზერბაიჯანისა და რუსეთის პრეზიდენტებმა ილჰამ ალიევმა და ვლადიმერ პუტინმა ხელი მოაწერეს მოსკოვის დეკლარაციას აზერბაიჯანულ-რუსული ურთიერთობების შესახებ.
2005 წლის 24-26 თებერვალს ილჰამ ალიევი ოფიციალური ვიზიტით იტალიაში გაემგზავრა, სადაც იტალიის სახელმწიფოს ხელმძღვანელობას შეხვდა და მონაწილეობა მიიღო იტალიის საგარეო ვაჭრობის ინსტიტუტის მიერ ორგანიზებულ ბიზნესფორუმში. ვიზიტის ფარგლებში, ახალი შეთანხმებები გაფორმდა იტალიასა და აზერბაიჯანს შორის საბაჟო, საინფორმაციო, სატელეკომუნიკაციო, სპორტის, კულტურის, მუნიციპალიტეტის, სამართლიანობის სფეროში თანამშრომლობის შესახებ.
2012 წლის 4 თებერვალს ილჰამ ალიევმა მიუნხენის უსაფრთხოების კონფერენციაზე მიიღო მონაწილეობა, თემაზე „ენერგია, რესურსები და გარემო: ახალი უსაფრთხოების პარამეტრები“.
2014 წლის 11 მაისს, საფრანგეთის პრეზიდენტის ფრანსუა ოლანდის ოფიციალური ვიზიტის ფარგლებში აზერბაიჯანში, ილჰამ ალიევთან ერთად ბაქოს ფრანგული ლიცეუმის მშენებლობას გაეცნო.
2015 წლის ივნისში ილჰამ ალიევის მოწვევით, ბაქოში ევროპის თამაშების გახსნის ცერემონიას დაესწრნენ ვლადიმერ პუტინი და რეჯეპ ტაიპ ერდოღანი.
2016 წლის იანვარში შვეიცარიაში, დავოსში გაიმართა მსოფლიო ეკონომიკური ფორუმი, რომელსაც ილჰამ ალიევი ესწრებოდა. ფორუმის ფარგლებში, პრეზიდენტმა რიგი შეხვედრები გამართა და ასევე მიიღო მონაწილეობა სესიაში თემაზე „ახალი ენერგეტიკული ბალანსი“.
2018 წლის იანვარში ილჰამ ალიევი კვლავ ჩავიდა დავოსში  მსოფლიო ეკონომიკურ ფორუმში მონაწილეობის მისაღებად, რომლის ფარგლებშიც ის შეხვდა ნავთობის ექსპორტის ორგანიზაციის გენერალურ მდივანს მუჰამედ ბარკინდოს, საქართველოს პრემიერ-მინისტრს გიორგი კვირიკაშვილს, Microsoft- ის ვიცე-პრეზიდენტს მიშელ ვან დერ ბელიმის  და სხვა მაღალჩინოსნებს.
2018 წლის 29 იანვარს ილჰამ ალიევმა ხელი მოაწერა ბრძანებას აზერბაიჯანის რესპუბლიკის განათლების სამინისტროსა და უნგრეთის ადამიანური რესურსების სამინისტროს შორის 2018-2020 წლების სამუშაო პროგრამის დამტკიცებას.
21 მაისს სერბეთის პრეზიდენტი ალექსანდარ ვუჩიჩი ბაქოს ეწვია. ორი ქვეყნის პრეზიდენტმა ხელი მოაწერეს აზერბაიჯანულ-სერბულ დოკუმენტებს.
17 ივლისს იტალიის პრეზიდენტი სერჯო მატარელა ოფიციალური ვიზიტით ბაქოს ეწვია. ილჰამ ალიევმა აზერბაიჯანისა და იტალიის მეგობრული ურთიერთობებისა და თანამშრომლობის განვითარებისთვის მატარელას აზერბაიჯანის უმაღლესი სახელმწიფო ჯილდოთი - „ჰეიდარ ალიევის ორდენით “ დააჯილდოვა, ორ ქვეყანას შორის ჰუმანიტარული თანამშრომლობის გაღრმავების მიზნით, პრეზიდენტის ქალიშვილი ლაურა მატარელა დაჯილდოვდა ორდენით „შოჰრათი “, იტალიის საგარეო საქმეთა და საერთაშორისო თანამშრომლობის მინისტრი ენცო მოავერო-მილანეზი სახელმწიფოთაშორისი ურთიერთობების გაღრმავებისთვის, „დოსთლუგის “ ორდენით დაჯილდოვდა. პრეზიდენტები ასევე მონაწილეობდნენ ბაქოში გამართულ იტალიურ ბიზნეს ფორუმში.
20 ივლისს, ილიამ ალიევის ოფიციალური ვიზიტის დროს პარიზში შეხვდა საფრანგეთის პრეზიდენტს ემანუელ მაკრონს, ასევე საფრანგეთის ეროვნული ასამბლეის პრეზიდენტს ფრანსუა დე რუჟის.
2018 წლის 25 აგვისტოს, სამხრეთ კავკასიაში ოფიციალური ვიზიტის ფარგლებში გერმანიის ფედერაციული რესპუბლიკის კანცლერი ანგელა მერკელი ბაქოს ეწვია, სადაც ილჰამ ალიევს შეხვდა.
ურთიერთობები საქართველოსთან
2007 წლის 7 თებერვალს საქართველომ, აზერბაიჯანმა და თურქეთმა ხელი მოაწერეს სამთავრობათაშორისო შეთანხმებას ბაქო-თბილისი-ყარსის რკინიგზის დერეფნის შექმნის შესახებ.
2007 წლის 25 მარტს შედგა ბაქო-თბილისი-ერზრუმის გაზსადენის საზეიმო გახსნა, რომელშიც მონაწილეობდნენ აზერბაიჯანის, საქართველოსა და თურქეთის ხელმძღვანელები.
2008 წლის 1 ივლისს ილჰამ ალიევმა მონაწილეობა მიიღო ბათუმში დემოკრატიისა და ეკონომიკური განვითარების საერთაშორისო ორგანიზაციის (სუამი) სახელმწიფოს მეთაურების სამიტში. შეხვედრის შემდეგ გაიმართა სახელმწიფოს მეთაურების ერთობლივი კონფერენცია.
2009 წლის 20 მაისს ალიევმა ბაქოში მიიღო საქართველოს პრეზიდენტი მიხეილ სააკაშვილი. ვიზიტის ფარგლებში აზერბაიჯანულ-ქართული დოკუმენტების ხელმოწერის ცერემონიალი შედგა პრეზიდენტების მონაწილეობით.
2014 წლის 12 თებერვალს ბაქოში შედგა შეხვედრა ილჰამ ალიევსა და საქართველოს მე-4 პრეზიდენტ გიორგი მარგველაშვილს შორის. მხარეებმა განიხილეს ეკონომიკური, ენერგეტიკული და სხვა პოლიტიკური საკითხები.
2017 წლის 21 აგვისტოს, ბორჯომ-ხარაგაულის ეროვნულ პარკში ცეცხლის შეწყვეტასთან დაკავშირებით, ილჰამ ალიევმა საგანგებო სიტუაციების სამინისტროს დაავალა, რომ გაეგზავნათ ვერტმფრენი საქართველოში ხანძრის ჩაქრობის მიზნით.
2017 წლის 30 ოქტომბერს გაიმართა ბაქო-თბილისი-ყარსის რკინიგზის ოფიციალური გახსნის ცერემონიალი, რომელსაც აზერბაიჯანის პრეზიდენტი ილჰამ ალიევი, თურქეთის რეჯეპ ტაიპ ერდოღანი და საქართველოს პრემიერ-მინისტრი გიორგი კვირიკაშვილი ესწრებოდნენ.
2017 წლის 22 დეკემბერს ალიევმა მიიღო საქართველოს ფინანსთა მინისტრი მამუკა ბახტაძე. ეს იყო მინისტრის პირველი ვიზიტი ახალ თანამდებობაზე დანიშვნის შემდეგ. განხილულ იქნა ყველა სფეროში თანამშრომლობა, ისევე როგორც ბაქო-თბილისი-ყარსის პროექტი.
უკვე 2018 წლის აგვისტოში კი მამუკა ბახტაძე პრემირ-მინისტრის რანგში ეწვია ბაქოს. მხარეებმა განიხილეს ეკონომიკურ, კულტურულ, განათლებისა და სხვა სფეროებში თანამშრომლობა. ბაქოში ყოფნისას საქართველოს პრემიერ-მინისტრმა აღნიშნა, რომ ორ წელიწადში, შესაძლებელია, საქართველოსა და აზერბაიჯანს შორის სავაჭრო ბრუნვა 50-60 პროცენტით გაიზარდოს.
ურთიერთობები აფრიკასთან
2016 წლის 29 ნოემბერს, ილჰამ ალიევმა მიიღო სამხრეთ აფრიკის რესპუბლიკის დელეგაცია საერთაშორისო ურთიერთობებისა და თანამშრომლობის მინისტრის მაიტე ნკოან-მაშაბანის ხელმძღვანელობით. მხარეებმა განიხილეს ქვეყნებს შორის თანამშრომლობის განვითარების საკითხები.
2017 წლის 10 აპრილს, პრეზიდენტმა დაავალა აზერბაიჯანის საგანგებო სიტუაციების სამინისტროს ჰუმანიტარული დახმარების გაგზავნა ჯიბუტისთვის. “აზერბაიჯანის ავიახაზების” თვითმფრინავმა 80 ტონა პროდუქცია და 20 ტონა სასმელი წყალი გააგზავნა.
2017 წლის 21 დეკემბერს ალიევი შეხვდა ეგვიპტის მუფტის შაუკ იბრაჰიმ ალამს. განხილულ იქნა საერთაშორისო კონფერენციის „2017 წელი - ისლამური სოლიდარობის წელი: ინტერრელიგიური და ინტერკულტურული დიალოგი“ მნიშვნელობა.
ურთიერთობები აზიასთან
11 სექტემბერს უზბეკეთის რესპუბლიკის პრეზიდენტი ისლამ ქარიმოვი ოფიციალური ვიზიტით აზერბაიჯანში იმყოფებოდა და ილჰამ ალიევს შეხვდა. შეხვედრის ფარგლებში ხელი მოეწერა ოფიციალურ დოკუმენტებს გარემოს დაცვის სფეროში, საინფორმაციო და საკომუნიკაციო ტექნოლოგიების და სარკინიგზო ტრანსპორტის სფეროში თანამშრომლობის შესახებ. 12 სექტემბერს პრეზიდენტებმა მონაწილეობა მიიღეს უზბეკი პოეტის ალიშერ ნავოის ძეგლის გახსნის ცერემონიაზე.
2009 წლის 28-29 ივნისს, აზერბაიჯანში პირველად ოფიციალური ვიზიტით ისრაელის პრეზიდენტი იმყოფებოდა.
2014 წლის 1 დეკემბერს ილჰამ ალიევი შეხვდა ავღანეთის ისლამური რესპუბლიკის პრეზიდენტს, აშფრაფ ღანის, რომელიც ბაქოში სამუშაო ვიზიტით იმყოფებოდა. შეხვედრას ასევე ესწრებოდა ავღანეთის პრემიერ-მინისტრს აბდულა აბდულა.
2017 წლის 6 სექტემბერს ალიევმა მიიღო დელეგაცია სამხრეთი კორეის რესპუბლიკის ეროვნული ასამბლეის თავმჯდომარის მოადგილის პარკი ჯუ-სუნგის ხელმძღვანელობით. შეხვედრაზე მხარეებმა ისაუბრეს კორეის ნახევარკუნძულზე არსებული დაძაბული ვითარების შესახებ.
2017 წლის 30 ნოემბერს მიიღო ინდოეთის დელეგაცია, რომელსაც ხელმძღვანელობდა ინდოეთის საგარეო საქმეთა მინისტრი მობაშარ ჯავიდ აქბარი. შეხვედრაზე განიხილეს ბაქოში დაგეგმილი მინისტრთა კონფერენცია „აზიის გული - სტამბოლის პროცესი“, ასევე ორმხრივი ურთიერთობების პერსპექტივები.
2017 წლის 1 დეკემბერს, ბაქოში გაიმართა ავღანეთში არსებული სიტუაციის გრძელვადიანი სტაბილიზაციის საერთაშორისო კონფერენციის „აზიის გულის“ გახსნა, რომელიც ავღანეთის პრეზიდენტმა მოჰამედ აშრაფმა და აზერბაიჯანის პრეზიდენტმა ილჰამ ალიევმა გახსნეს.
6 თებერვალს პეკინში გამართული საერთაშორისო კონფერენციის ფარგლებში აზერბაიჯანის პრეზიდენტის ინიციატივით, მემორანდუმი გაფორმდა აზერბაიჯანის რკინიგზასა და ჩინეთის კორპორაციას შორის, რომელიც გზებისა და ხიდების მშენებლობის სფეროში მუშაობს.
ურთიერთობები ისლამურ სახელმწიფოებთან
2004 წლის 8 ივლისს პაკისტანის ისლამური რესპუბლიკის პრეზიდენტის პერვეზ მუშარაფის სამდღიანი ოფიციალური ვიზიტის ფარგლებში გაიმართა შეხვედრა ილჰამ ალიევთან. შეხვედრაზე განიხილებოდა ორ ქვეყანას შორის ურთიერთობების პერსპექტივები, ასევე ნარკოტიკული საშუალებებისა და ფსიქოტროპული ნივთიერებების უკანონო ტრეფიკინგის წინააღმდეგ ბრძოლის მთავრობათაშორისი შეთანხმებები. ხელი მოეწერა ერთობლივ დეკლარაციას აზერბაიჯანის რესპუბლიკასა და პაკისტანის ისლამურ რესპუბლიკას შორის.
2017 წლის 5 მარტს აზერბაიჯანის, ირანისა და რუსეთის სამმხრივი შეხვედრის ფარგლებში ილჰამ ალიევმა და ირანის პრეზიდენტმა ჰასან რუჰანიმ რკინიგზის კომპანიებს შორის ურთიერთგაგების მემორანდუმი გააფორმეს.
2017 წლის 1 ნოემბერს, ილჰამ ალიევი, აზერბაიჯანის, რუსეთისა და ირანის სახელმწიფოთა მეთაურების სამიტის ფარგლებში, თეირანში სამუშაო ვიზიტით იმყოფებოდა.
ურთიერთობები გაეროსთან
2006 წლის მარტში, ილჰამ ალიევმა იუნისეფთან თანამშრომლობის ფარგლებში დაამტკიცა სახელმწიფო პროგრამა (2006-2015) ბავშვთა სახლებიდან ბავშვების გაშვილება ოჯახებში და პროგრამა ალტერნატიული ზრუნვის შესახებ.
2012 წლის 4 მაისს, გაეროს შტაბ-ბინაში ილჰამ ალიევის მონაწილეობით გაიმართა ტერორიზმის წინააღმდეგ ბრძოლისადმი უშიშროების საბჭოს სხდომა.
2015 წლის 28 აპრილს ბაქოში ღია საზოგადოებათა გლობალური ფორუმი გაიხსნა, რომელსაც ილჰამ ალიევი დაესწრო.
2015 წლის 17 ნოემბერს პარიზში ილჰამ ალიევმა და მისმა მეუღლემ მეჰრიბან ალიევამ მონაწილეობა მიიღეს იუნესკოს გენერალური კონფერენციის 38-ე სესიის ლიდერთა ფორუმში, სადაც პრეზიდენტი სიტყვით გამოვიდა.
2017 წლის 18 თებერვალს ილჰამ ალიევი, მიუნხენში ვიზიტის ფარგლებში, გაეროს გენერალურ მდივანს ანტონიო გუტერიშს შეხვდა.
2017 წლის 4-6 მაისს ბაქოში გაიმართა ინტერკულტურული დიალოგის მეოთხე მსოფლიო ფორუმი, რომელსაც ილჰამ ალიევი დაესწრო.
2017 წლის 18 სექტემბერს ილჰამ ალიევი ნიუ-იორკში გაემგზავრა გაეროს გენერალურ ასამბლეაზე, სადაც 20 სექტემბერს სიტყვით გამოვიდა.
ურთიერთობები ნატო-სთან
2004 წლის 12-14 იანვარს ბაქოში გაიმართა ნატო-ს სწავლება „Cooperative Best Effort“, ხოლო 14-19 ივლისს ბაქოში „ნატოს კვირეული“ გაიმართა. 2004 წლის 5 ნოემბერს ნატო-ს გენერალურმა მდივანმა იაპ დე ჰოოპ სხეფერმა აზერბაიჯანში ვიზიტით ჩავიდა და ქვეყნის პრეზიდენტს შეხვდა.
2006 წლის 8 ნოემბერს პრეზიდენტი ნატო-ს შტაბ-ბინაში იმყოფებოდა, რათა განეხილა ნატო-სა და აზერბაიჯანის ურთიერთობები, ასევე რეგიონული უსაფრთხოების საკითხები.
2012 წლის 15 თებერვალს პრეზიდენტი კვლავ ეწვია ნატო-ს შტაბ-ბინას და შეხვდა ნატო-ს გენერალურ მდივანს ანდერს ფოგ რასმუსენს. დისკუსიის დროს გენერალურმა მდივანმა მადლობა გადაუხადა ალიევს ავღანეთის ეროვნული უშიშროების ძალების მხარდაჭერისთვის. იმავე წლის 7 სექტემბერს ანდერს ფოგ რასმუსენმა თავისი პირველი ვიზიტი აზერბაიჯანში, ბაქოში განახორციელა, რომლის ფარგლებშიც ის აზერბაიჯანის დიპლომატიურ აკადემიას ეწვია. მოლაპარაკებები ილჰამ ალიევთან გაიმართა. გენერალურმა მდივანმა მადლობა გადაუხადა პრეზიდენტს ალიანსის ოპერაციების მხარდაჭერისთვის.
2014 წელს აზერბაიჯანის გაწევრიანების 20 წლის იუბილე შესრულდა პროგრამაში „პარტნიორობა მშვიდობისათვის “. ამასთან დაკავშირებით იანვარში ილჰამ ალიევი ბრიუსელში ჩავიდა და პრესკონფერენციაზე სიტყვით გამოვიდა.
2017 წლის 23 ნოემბერს ბრიუსელში ვიზიტის დროს ილჰამ ალიევი ეწვია ალიანსის შტაბს და შეხვდა ნატოს გენერალურ მდივანს იენს სტოლტენბერგს.
ურთიერთობები ევროკავშირთან
2011 წლის 13 იანვარს ილჰამ ალიევმა და ევროკომისიის პრეზიდენტმა ჟოზე მანუელ ბაროზუმ ხელი მოაწერეს ერთობლივ დეკლარაციას სამხრეთი გაზის დერეფნის გავლით შაჰ-დენიზი 2-ის საველედან აზერბაიჯანის გაზის მიწოდების თაობაზე.
2016 წლის 14 ნოემბერს ევროკავშირის საბჭომ დაამტკიცა ევროკომისიის მანდატი და ევროკავშირის უმაღლესი წარმომადგენელი აზერბაიჯანის რესპუბლიკასთან მოლაპარაკებებისთვის. 6 თებერვალს ილჰამ ალიევი ბრიუსელში იმყოფებოდა და 7 თებერვალს დაიწყო მოლაპარაკებები.
2017 წლის 4 ოქტომბერს ილჰამ ალიევმა მიიღო დელეგაცია, რომელსაც ხელმძღვანელობდა ევროკავშირის საბჭოს პოლიტიკისა და უსაფრთხოების კომიტეტის თავმჯდომარე. იმავე წლის 4 დეკემბერს ჩამოვიდა დელეგაცია ევროკავშირის სპეციალური წარმომადგენლის სამხრეთ კავკასიაში ტოივო კლაარის ხელმძღვანელობით.
2017 წლის 25 ნოემბერს აზერბაიჯანის პრეზიდენტი, ევროკავშირის საბჭოს პრეზიდენტის დონალდ ტუსკის მოწვევით, მონაწილეობდა აღმოსავლეთ პარტნიორობის სამიტში.
ურთიერთობები ევროპის საბჭოსთან
ბაქოში ბაქოს პროცესის ფარგლებში 2008 წლის 2-3 დეკემბერს გაიმართა ევროპის საბჭოს წევრი ქვეყნების კულტურის მინისტრთა კონფერენცია, რომლის თემა იყო “ინტერკულტურული დიალოგი - ევროპისა და მეზობელი რეგიონების მშვიდობისა და მდგრადი განვითარების საფუძველი”.
2014 წლის 24 ივნისს ილჰამ ალიევის სამუშაო ვიზიტის ფარგლებში საფრანგეთში, სტრასბურგში პრეზიდენტი შეხვდა ევროპის საბჭოს საპარლამენტო ასამბლეის თავმჯდომარეს, ანა ბრასერს. მხარეებმა განიხილეს ევროპის საბჭოს საპარლამენტო ასამბლეის თანამშრომლობის პერსპექტივები. ვიზიტის ფარგლებში ილჰამ ალიევი ასევე შეხვდა ევროპის საბჭოს გენერალურ მდივანს ტორნბიორნ იაგლანდს.
2017 წლის 5 მაისს აზერბაიჯანის პრეზიდენტი ილჰამ ალიევი შეხვდა ევროპის საბჭოს გენერალური მდივნის მოადგილეს გაბრიელა ბატაინი-დრაგონის. შეხვედრაზე განიხილეს აზერბაიჯანისა და ევროპის საბჭოს თანამშრომლობა.
ურთიერთობები ისლამური თანამშრომლობის ორგანიზაციასთან
2006 წელს, ბაქოში, ილჰამ ალიევის მონაწილეობით დაიწყო ორგანიზაციის წევრი ქვეყნების საგარეო საქმეთა მინისტრების 33-ე სესია, სადაც ორგანიზაციის თავმჯდომარეობა აზერბაიჯანს გადაეცა.
2016 წლის 14 აპრილს, სტამბოლში დაიწყო მუშაობა ისლამური თანამშრომლობის ორგანიზაციის XIII სამიტმა, რომელსაც ილჰამ ალიევი ესწრებოდა.
კასპიის ქვეყნების V სამიტი
კასპიისპირეთის ქვეყნების მეთაურების სამიტი 2018 წლის 12 აგვისტოს ყაზახეთის ქალაქ აქთაუში შედგა. სამიტის ფარგლებში აზერბაიჯანის, ყაზახეთის, რუსეთის, ირანის და თურქმენეთის პრეზიდენტებმა ხელი მოაწერეს კონვენციას კასპიის ზღვის სამართლებრივი სტატუსის შესახებ. შეთანხმების თანახმად, კასპიის ზღვის ფსკერის დემარკაცია ჩატარდება ტბის პრინციპით და ზედაპირი - ზღვის პრინციპის მიხედვით. კონვენციის ერთ-ერთ მნიშვნელოვან პუნქტად ითვლება კასპიის რეგიონში არარეგიონული სახელმწიფოების შეიარაღებული ძალების ყოფნის აკრძალვა. ყველა დანარჩენი - ნავიგაცია, თევზაობა, სამეცნიერო კვლევა და ძირითადი მილსადენების გაყვანა განხორციელდება კასპიის კოლექტიური გამოყენების მკაფიო წესების გათვალისწინებით კონსენსუსის საფუძველზე. კასპიის სამიტის ფარგლებში ალიევმა ასევე გამართა ორმხრივი შეხვედრები ყაზახეთის პრეზიდენტ ნურსულთან ნაზარბაევთან და ირანის პრეზიდენტთან ჰასან რუჰანისთან.
სქოლიო
კატეგორია:აზერბაიჯანის პრეზიდენტები კატეგორია:აზერბაიჯანის პოლიტიკა კატეგორია:აზერბაიჯანის საგარეო პოლიტიკა
ურუგვაის გერბი
300px|მინიატიურა|ურუგვაის ეროვნული გერბი ურუგვაის ეროვნული გერბი (Escudo Nacional de Uruguay) მიღებულ იქნა 1829 წლის 19 მარტის კანონის საფუძველზე.
შედგება ოვალისგან, რომელიც დაყოფილია ოთხ თანაბარ ნაწილად, თავზე კი ამომავალი ოქროსფერი „მაისის მზე“ ადგას, რაც ურუგვაის სახელმწიფოს აღზევების სიმბოლოა. მარჯვნივ და მარცხნივ ოვალს გარს არტყავს ზეთისხილის რტოები, როგორც დიდებისა და მშვიდობის სიმბოლო, დაბლა კი ლურჯი ბაფთა.
ზედა მარცხენა სექციაში ლურჯ ფონზე გამოსახულია სასწორი — თანასწორობისა და სამართლიანობის სიმბოლო, მარჯვენა სექციაში მონტევიდეოს ბორცვი, მის მწვერვალზე მდგარი ციხესიმაგრით, განასახიერებს სიძლიერეს.
ქვედა მარცხენა სექციაში ვერცხლისფერ ფონზე გამოსახულია ყალყზე შემდგარი ცხენი — თავისუფლების სიმბოლო, მარჯვენა სექციაში კი ლურჯ ფონზე ხარი, როგორც ბარაქის სიმბოლო.
რესურსები ინტერნეტში
კატეგორია:ურუგვაის ეროვნული სიმბოლოები კატეგორია:სახელმწიფო გერბები კატეგორია:გერბები მზის გამოსახულებით კატეგორია:გერბები ცხენის გამოსახულებით კატეგორია:გერბები ხარის გამოსახულებით
ნამანგანის ოლქი
ნამანგანის ოლქი (ვილაეთი) (Namangan viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ნამანგანი.
ჯილდოები და მედლები
ოლქი დაჯილდოებულია ლენინის ორდენით (1973).
შირაკი (საფეხბურთო კლუბი)
საფეხბურთო კლუბი შირაკი (Ֆուտբոլային Ակումբ Շիրակ) — სომხური საფეხბურთო კლუბი ქალაქ გიუმრიდან, რომელიც თამაშობს სომხეთის პრემიერლიგაში. კლუბი დაარსებულია 1958 წელს და არის ერთ-ერთი ყველაზე ძველი სომხური საფეხბურთო კლუბი. „შირაკის“ საშინაო მოედანია გიუმრის სტადიონი, გიუმრიში.
„შირაკი“ ერთადერთი კლუბია, რომელიც არც ერთხელ არ გავარდნილა სომხეთის საფეხბურთო პრემიერლიგიდან და ოთხჯერ გამხდარა მისი გამარჯვებული. 2014-2015 წლების სეზონი გუნდმა მე-3 ადგილზე დაასრულა.
2010 წლიდან „შირაკი“ ეკუთვნის ბიზნესმენს, სომხეთის ეროვნული კრების წევრს, არმან შაჰაკიანს. გუნდის მთავარი მწვრთნელი არის ვარდან ბიჩახჩიანი. კლუბის კაპიტანი არის კარენ ალექსანიანი.
ტიტულები
სომხეთის საფეხბურთო პრემიერლიგა
სომხეთის თასი
სომხეთის სუპერთასი
რესურსები ინტერნეტში
კატეგორია:სომხეთის საფეხბურთო კლუბები კატეგორია:სსრ კავშირის საფეხბურთო კლუბები